ಔಟಾಗದಿದ್ದರೂ ಪೆವಿಲಿಯನ್‍ಗೆ ತೆರಳಿದ ಯುವಿ – ವಿಡಿಯೋ

ಟೊರೊಂಟೊ: ಅಂತರಾಷ್ಟ್ರಿಯ ಕ್ರಿಕೆಟ್‍ಗೆ ವಿದಾಯ ಘೋಷಿಸಿರುವ ಟೀಂ ಇಂಡಿಯಾ ಮಾಜಿ ಆಟಗಾರ ಯುವರಾಜ್ ಸಿಂಗ್ ಮತ್ತೆ ಬ್ಯಾಟ್ ಹಿಡಿದಿದ್ದಾರೆ. ಕೆನಡಾದಲ್ಲಿ ನಡೆಯುತ್ತಿರುವ ಗ್ಲೋಬಲ್ ಟಿ20 ಟೂರ್ನಿಯಲ್ಲಿ ಟೊರೊಂಟೊ ನ್ಯಾಷನಲ್ಸ್ ತಂಡದ ಪರ ಯುವಿ ಆಡುತ್ತಿದ್ದಾರೆ.

ಟೂರ್ನಿಯಲ್ಲಿ ಕ್ರಿಸ್ ಗೇಲ್ ನಾಯಕತ್ವದ ವ್ಯಾಂಕೋವರ್ ನೈಟ್ಸ್ ತಂಡದ ವಿರುದ್ಧ ಗುರುವಾರ ಟೊರೊಂಟೊ ನ್ಯಾಷನಲ್ಸ್ ತಂಡ ಮೊದಲ ಪಂದ್ಯವನ್ನು ಆಡಿತ್ತು. ಪಂದ್ಯದಲ್ಲಿ ಯುವಿ 27 ಎಸೆಗಳಲ್ಲಿ ಕೇವಲ 17 ರನ್ ಗಳಿಸಿ ಔಟಾಗುವ ಮೂಲಕ ನಿರಾಸೆ ಮೂಡಿಸಿದ್ದರು. ಆದರೆ ಯುವಿ ಪಂದ್ಯದಲ್ಲಿ ಔಟಾಗದೆ ಇದ್ದರೂ ಕೂಡ ಔಟ್ ಎಂದು ಭಾವಿಸಿ ಪೆವಿಲಿಯನ್ ಕಡೆ ನಡೆದಿದ್ದರು.

Playing for Toronto Nationals in opening match of Global T20 Canada #YuvrajSingh walked off despite being not out.The 37-year-old was stumped in Vancouver Knights’ bowler Rizwan Cheema’s over after wicketkeeper dropped catch on stumps.Yuvraj was still in crease as per the replays pic.twitter.com/fcKXzGwWNL

— ebianfeatures (@ebianfeatures) July 26, 2019

ರಿಜ್ವಾನ್ ಬೌಲಿಂಗ್ ನಲ್ಲಿ ಯುವಿ ಔಟಾಗುತ್ತಿದಂತೆ ಪೆವಿಲಿಯನ್ ಕಡೆ ನಡೆದರು. ಆದರೆ ವಿಡಿಯೋ ರಿಪ್ಲೈ ಸಂದರ್ಭದಲ್ಲಿ ನಾಟೌಟ್ ಆಗಿದ್ದು ಕಂಡು ಬಂತು. ಆದರೆ ಈ ವೇಳೆಗಾಗಲೇ ಯುವಿ ಪೆವಿಲಿಯನ್ ಸೇರಿದ್ದರು. ರಿಜ್ವಾನ್ ಎಸೆದ ಚೆಂಡು ಬ್ಯಾಟ್‍ಗೆ ತಾಗಿ ಕೀಪರ್ ಕೈ ಸೇರಿದ್ದರು ಕೂಡ ಕ್ಯಾಚ್ ಪಡೆಯಲು ವಿಫಲರಾದ ಪರಿಣಾಮ ವಿಕೆಟ್‍ಗೆ ಬಡಿದಿತ್ತು. ಚೆಂಡು ಕೀಪರಿಗೆ ತಾಗಿ ವಿಕೆಟ್‍ಗೆ ತಾಗಿದರು ಕೂಡ ಯುವಿ ಕ್ರೀಸ್‍ನಲ್ಲೇ ಇದ್ದು, ಬಳಿಕ ಮುಂದೇ ಸಾಗಿದ್ದರು. ಇದನ್ನು ಗಮನಿಸದ ಯುವಿ ತಾನು ಔಟಾಗಿದ್ದೇನೆ ಎಂದು ಭಾವಿಸಿ ಹೊರ ನಡೆದಿದ್ದರು.

ಪಂದ್ಯದಲ್ಲಿ ಗೇಲ್ ನಾಯಕತ್ವದ ವ್ಯಾಂಕೋವರ್ ನೈಟ್ಸ್ ತಂಡ 8 ವಿಕೆಟ್ ಗೆಲುವು ಪಡೆದಿದೆ. ಮೊದಲು ಬ್ಯಾಟಿಂಗ್ ನಡೆಸಿದ ಟೊರೊಂಟೊ ತಂಡ ನಿಗದಿತ 20 ಓವರ್ ಗಳಲ್ಲಿ 5 ವಿಕೆಟ್ ನಷ್ಟಕ್ಕೆ 159 ರನ್ ಗಳಿಸಿತ್ತು. 160 ರನ್ ಗುರಿ ಬೆನ್ನತ್ತಿದ್ದ ವ್ಯಾಂಕೋವರ್ ನೈಟ್ಸ್ 17.2 ಓವರ್ ಗಳಲ್ಲಿ 2 ವಿಕೆಟ್ ನಷ್ಟಕ್ಕೆ 162 ಸಿಡಿಸಿ ಗೆಲುವು ಪಡೆಯಿತು. ಚಾಡ್ವಿಕ್ ವಾಲ್ಟನ್ 59 ರನ್, ರಾಸಿ ವ್ಯಾನ್ ಡೇರ್ ದುಸ್ಸೇನ್ 65 ರನ್ ಸಿಡಿಸಿದ ಪರಿಣಾಮ ವ್ಯಾಂಕೋವರ್ ನೈಟ್ಸ್ ಗೆಲುವು ಪಡೆಯಿತು.

Blockbuster in every sense! What a start to #GT2019. Relive the day! #Cricket #Canada #VancouverKnights #TorontoNationals #T20Cricket pic.twitter.com/79OXd4sFSg

— GT20 Canada (@GT20Canada) July 26, 2019